ด้าน พ.ต.ท.มาโนช นันทปรีชา นักวิทยาศาสตร์ (สบ.2) จ.ราชบุรี กล่าวว่า เท่าที่เข้าไปตรวจสอบที่เกิดเหตุ เราก็เก็บรวบรวมพยานหลักฐานที่บ้านเกิดเหตุที่นายสงัด เสียชีวิต โดยเก็บลายนิ้วมือแฝง เพื่อนำไปตรวจสอบที่ ศูนย์ จ.ปทุมธานี ส่วนผนังข้างฝาบ้านที่มีข้อความที่ระบุข้อความถึง ผบก.ราชบุรี ที่คาดว่าเป็นลายมือของผู้ตายนั้น เจ้าหน้าที่ได้ทำการเก็บไปตรวจสอบลายมือว่าจะตรงกับลายมือของ นายสงัดหรือไม่เบื้องต้นคาดว่าคงต้องใช้เวลาสักระยะหนึ่ง ส่วนสภาพในที่เกิดเหตุเท่าที่ตรวจเบื้องต้นพบว่าอยู่ในสภาพแวดล้อมปกติ ยังไม่มีอะไรบ่งชี้ว่ามีการต่อสู้แต่อย่างใดต่อมา เวลา 13.00 น.ผู้สื่อข่าวรายงานว่า ที่สถาบันนิติเวช นายประคอง พุ่มเพ็ง อายุ 48 ปี และนายณรงค์ พุ่มเพ็ง อายุ 23 ปี น้องชายและลูกชายของนายสงัด ได้เดินทางมารับศพนายสงัด โดยกล่าวว่า เรื่องที่เกิดขึ้นตนเองไม่ค่อยทราบเรื่องก็เลยไม่สามารถพูดได้ว่าพี่ชายฆ่าตัวตายหรือเปล่า เพราะปกติค่อยสนิทกัน ส่วนเรื่องที่ว่าพี่ชายจะเข้าไปพัวพันในคดีนี้หรือไม่นั้น ตนไม่สามารถตอบได้เช่นเดียวกัน
น้องชายและลูกชายของนายสงัดได้เดินทางมารับศพของใคร 
สงัด